รัฐบาลไทย-ข่าวทำเนียบรัฐบาล-กรมการท่องเที่ยวชี้แจง มาตรการความปลอดภัยการท่องเที่ยว กำชับผู้ประกอบการธุรกิจนำเที่ยว ให้ปฏิบัติตามกฎหมายอย่างเคร่งครัด
วันอังคารที่ 14 พฤศจิกายน 2560
กรมการท่องเที่ยวชี้แจง มาตรการความปลอดภัยการท่องเที่ยว กําชับผู้ประกอบการธุรกิจนําเที่ยว ให้ปฏิบัติตามกฎหมายอย่างเคร่งครัด
กรมการท่องเที่ยวชี้แจงมาตรการความปลอดภัยการท่องเที่ยว กําชับผู้ประกอบการธุรกิจนําเที่ยว ให้ปฏิบัติตามกฎหมายอย่างเคร่งครัด ต้องจัดหาพาหนะ-บุคลากรที่เป็นไปตามมาตรฐานที่กฎหมายกําหนด จัดทําประกันภัยอุบัติเหตุให้นักท่องเที่ยว มัคคุเทศก์และผู้นําเที่ยว
เมื่อวันที่ 12 พฤศจิกายน 2560 นายอนันต์ วงศ์เบญรัตน์ อธิบดีกรมการท่องเที่ยว ชี้แจง มาตรการความปลอดภัยการท่องเที่ยว ตามที่นายอิทธิฤทธิ์ กิ่งเล็ก ประธานสภาอุตสาหกรรมการท่องเที่ยวแห่งประเทศไทย ระบุภาคการท่องเที่ยวกําลังกังวลผลกระทบที่เกิดจากการที่สื่อต่างประเทศนําเสนอข่าวอุบัติเหตุที่เกิดกับนักท่องเที่ยวญี่ปุ่นในไทย ที่จังหวัดพระนครศรีอยุธยา เมื่อวันที่ 7 พย.60 ซึ่งสาเหตุจากคนขับรถตู้หลับใน ทําให้นักท่องเที่ยวญี่ปุ่นเสียชีวิต 5 คน เพราะจะเป็นการตอกย้ําข้อมูลขององค์การอนามัยโลก ซึ่งจัดอันดับไทยเป็นประเทศที่มีผู้เสียชีวิตจากการเดินทางโดยรถยนต์สูง ส่งผลกระทบภาพลักษณ์ประเทศ และกระทบความเชื่อมั่นในความปลอดภัยของนักท่องเที่ยว โดยขอให้รัฐบาลเร่งประชาสัมพันธ์ทําความเข้าใจเกี่ยวกับ มาตรการดูแลความปลอดภัย สิทธิการคุ้มครองนักท่องเที่ยวต่างชาติ รวมทั้งการจ่ายเงินเยียวยาด้วยความรวดเร็ว
กรมการท่องเที่ยวขอชี้แจงข้อเท็จจริงว่า จากเหตุรถตู้ชนรถบรรทุกสิบล้อบริเวณถนนเส้น 347 เขตอําเภอบางปะอิน เมื่อวันที่ 8 พฤศจิกายน 2560 เบื้องต้นทราบว่านักท่องเที่ยวได้เดินทางมากับบริษัททัวร์ชื่อ ห้างหุ้นส่วนจํากัด Tiger tourist service ซึ่งได้ว่าจ้างรถตู้จากบริษัท อาร์ แอล เซอร์วิส ในการนํานักท่องเที่ยวมายังจังหวัดพระนครศรีอยุธยา และเกิดอุบัติเหตุรถตู้ชนท้ายรถสิบล้อ เมื่อเวลาประมาณ 16:13 น. ทําให้มีผู้เสียชีวิตทันที 5 ราย ดังนี้ 1. Mrs. Kumiko Komeima อายุ 59 ปี ชาวญี่ปุ่น
2. Mr. Yohio Komeima อายุ 68 ปี ชาวญี่ปุ่น 3. Mr.Katsuhiko Narimoto อายุ 65 ปี ชาวญี่ปุ่น 4. Mrs. Haruka Narimoto อายุ 30 ปี ชาวญี่ปุ่น 5. คุณปิยทิพย์ เครื่องใต้ อายุ 53 ปี ไกด์ชาวไทย ศพผู้เสียชีวิตทั้ง 5 ราย ได้นําส่งชันสูตรพลิกศพที่โรงพยาบาลธรรมศาสตร์เฉลิมพระเกียรติ ศูนย์รังสิต เพื่อรอญาติผู้เสียชีวิตมาติดต่อขอรับศพ
กรมการท่องเที่ยว ได้ดําเนินการทันที ดังนี้
1. นายทะเบียนธุรกิจนําเที่ยวและมัคคุเทศก์ จะได้ออกคําสั่งเรียกให้ห้างหุ้นส่วนจํากัด ไทเกอร์ทัวริสท์เซอร์วิส ผู้ประกอบการธุรกิจนําเที่ยวไปให้ถ้อยคํา หากพบว่ามีการฝ่าฝืนกฎหมายจะได้ดําเนินการตามกฎหมายต่อไป
2. ได้ตรวจสอบสถานะการจดทะเบียน ห้างหุ้นส่วนจํากัด Tiger tourist service แล้ว พบว่าเป็นประเภททั่วไป สถานะปกติ ซึ่งทําประกันกับทาง บริษัท new hamsire Insurance ในกรณีเสียชีวิตจะคุ้มครองสูงสุด 1,000,000 บาท ตามกฎหมายที่กําหนด
ด้านการช่วยเหลือเยียวยา กรมการท่องเที่ยว ได้ประสานงานกองทุนช่วยเหลือเยียวยานักท่องเที่ยว และตรวจสอบข้อมูลการเยียวยาจากหน่วยงานที่เกี่ยวข้อง เบื้องต้นคาดว่าการช่วยเหลือเยียวยานักท่องเที่ยว กรณีเสียชีวิตจะได้รับ รายละ 2,200,000 บาท รายละเอียดดังนี้
1. กองทุนช่วยเหลือเยียวยานักท่องเที่ยว ของกระทรวงการท่องเที่ยวและกีฬา (พิจารณาเบื้องต้นแล้วเป็นไปตามหลักเกณฑ์) กรณีเสียชีวิต 300,000/คน
2. รถตู้ มีประกัน ดังนี้
1) พรบ.ภาคบังคับของบริษัท แอล เอ็ม จี ประกันภัย จํากัด (มหาชน) กรณีเสียชีวิต 300,000/คน
2) ประกันชั้น 1 ของบริษัท แอล เอ็ม จี ประกันภัย จํากัด (มหาชน) กรณีเสียชีวิต 500,000/คน
3) ประกันอุบัติเหตุเพิ่มเติม กรณีเสียชีวิต 100,000/คน
3. ห้างหุ้นส่วนจํากัด Tiger tourist service มีประกันของบริษัท new hamsire Insurance กรณีเสียชีวิต 1,000,000/คน
มาตรการ/แนวทาง การป้องกัน
1. กรมการท่องเที่ยวจะมีหนังสือแจ้งกําชับผู้ประกอบการธุรกิจนําเที่ยว ให้ปฏิบัติตามกฎหมายอย่างเคร่งครัด โดยต้องจัดหาพาหนะและบุคลากรที่เป็นไปตามมาตรฐานที่กฎหมายกําหนด จัดทําประกันภัยอุบัติเหตุให้กับนักท่องเที่ยว มัคคุเทศก์ และผู้นําเที่ยว
2. เสนอให้มีการหารือร่วมกันหน่วยงานที่เกี่ยวข้อง เช่น กรมการขนส่งทางบก ฯลฯ เพื่อหามาตรการในการดูแลความปลอดภัยในการเดินทางท่องเที่ยวของนักท่องเที่ยวต่อไป
3. กรมการท่องเที่ยวจะได้ประกาศกําหนดมาตรฐานธุรกิจนําเที่ยวเพิ่มเติม ตามมาตรา 12 (3) แห่ง พรบ.ธุรกิจนําเที่ยวและมัคคุเทศก์ พ.ศ. 2551 ให้พาหนะที่ใช้ในการนําเที่ยว ต้องมีบุคลากร มีลักษณะ และมีอุปกรณ์ที่ได้มาตรฐาน ตามที่กรมการท่องเที่ยวกําหนด
------------------------------